recursal/SuperWikiNEXT-32B huggingface dataset:
**יונתן סע הביתה** הוא שיר עברי שכתב יהונתן גפן, הלחין נפתלי אלטר ובוצע ב-1973 על ידי אושיק לוי, שמאוחר יותר כלל אותו באלבומו השני, "אושיק לוי" (1974).

רקע
---

השיר נוצר בלונדון ב־1971, בביקור של אושיק לוי בביתו של שלום חנוך, שהתגורר אז באנגליה בניסיון לפתח קריירה בינלאומית. באותו יום ביקרו את חנוך גם יהונתן גפן ונפתלי אלטר, ששהו גם הם בלונדון באותה תקופה. בעקבות מזג האוויר האפור כתב גפן את השיר, אלטר הלחין, ולוי הקליט אותו עם שובו לישראל. את קולות הרקע בשיר שרות ריקי גל ורותי נבון. השיר יצא לאור בפברואר 1973, ובמקור נקרא "סע הביתה יונתן", כשמו של מחזה מאת חנוך ברטוב שעלה בשנות השישים. הוא נכלל באלבום הסולו השני של לוי, "אושיק לוי", שהופיע בסוף 1974, ושם נקרא בשמו המוכר, "יונתן סע הביתה". המבקר יוסי חרסונסקי כתב כי השיר "הוא מאותם שירים בלתי אמצעיים, המספרים על רגשות פשוטים, ואלטר ידע ליצור מנגינה אקספרסיבית ואף להתאימה לסגנון שירתו של אושיק".

בשנת 2003 הוציא אושיק לוי את האלבום "אושיק לוי וחברים, אבל כולם – בהופעה חיה", שכלל ביצוע לשיר עם אסף אמדורסקי. במצעד הפזמונים העברי השנתי של גלי צה"ל לשנת התשס"ג (2003) הגיע ביצוע זה למקום ה-30.

תוכן השיר
---------

השיר מציג קיטוב בין שני רגשות מנוגדים: ההנאה מן השהות מחוץ לישראל, ומנגד הגעגועים אליה. בשיר תיאורי מזג אוויר קודרים המציגים את הצד הלא מהנה של החיים בנכר.

בבית הראשון מתוארת עיר גדולה ללא חיילים. היא אינה מוזכרת בשמה. הדובר מדבר בגוף ראשון. הוא טוען כי מצד אחד הוא מרגיש בה נפלא, אך מצד שני הוא מרגיש בה זרות.

הפזמון החוזר מדבר בגוף שלישי, ובו קריאה ליונתן לנסוע הביתה לארץ ישראל. יהונתן גפן בחר בפזמון את הכתיב "יונתן" ולא את כתיב שמו שלו, "יהונתן".

בבית השני מתאר הדובר דמות אנונימית בשם מייקל. בנוסף מוזכר "שלום" שהוא שלום חנוך ששהה אף הוא בלונדון בניסיונו לפתח קריירה בינלאומית, ואיתו היה חבר גפן בחבורת לול. חנוך, יוצא קיבוץ משמרות, מדבר על פי השיר "אנגלית כמו שבקיבוץ". השורה "והוא הראה לי את העיר ומאיה שגדלה" מתייחסת לבתו של חנוך מאיה, שהוזכרה בשיר של חנוך שהוקדש לה (עוד לפני לידתה). בסוף הבית שוב הדובר מתייחס בדואליות לשהות במדינה זרה ואומר "האנשים בריאים אבל השמש כאן חולה".

הבית השלישי מציג שוב את הרגשות השונים: מצד אחד מנגנים רוקנ'רול בכל מיני צבעים, אך מצד שני החורף בא לכאן מוקדם והאור אינו עליז.

קישורים חיצוניים
----------------

* מילות השיר "יונתן סע הביתה" באתר שירונט
* ניתוח השיר 'יונתן סע הביתה', באתר "תרבות•il"

הערות שוליים
------------

1. 1 2 3  נעם רפפורט, **רוק ישראלי, 1967–1973**, ישראל 2018, עמ' 252.
2. ↑  התקליט "אושיק לוי" באתר Discogs.
3. ↑  יוסי חרסונסקי, הפזמונים ה"חזקים" של אושיק, מעריב, 25 בדצמבר 1974.
4. ↑   שלום חנוך - מאיה, באתר של 103FM
**בית חילאני** הוא מבנה ארכיטקטוני מפואר דמוי ארמון שהיה נפוץ בתקופת הברזל, במאות ה-10 וה-9 לפנה"ס. רוב המבנים נמצאו בצפון סוריה ובישראל. הם מיוחסים לתקופת המלוכה. ייתכן ותחילתה של הארכיטקטורה הזאת קדמה לתקופת הברזל והחלה כבר בתקופת הברונזה. המבנה כונה על ידי האשורים "בית חילאני".

ממצאים
------

המבנה הקדום ביותר מטיפוס בית חילאני התגלה על ידי לנרד וולי בשכבה IV באללח'. המבנה מתוארך למאה ה-15 לפנה"ס. הזמן בו שוקמה העיר אחרי הכיבוש החתי.

בניין המצודה בבירת ממלכת החתים, חתושש, נבנה בסגנון דומה. בניית העיר מתוארכת למאה ה-12 לפנה"ס בידי תודחליאש הרביעי.
תקופת השיא בו השתמשו בסגנון למבנה ארמונות הייתה תקופת הברזל. בתל חלף, בירת ארם, בצפון מזרח סוריה, התגלה ארמון מסוג בית חילאני. הארמון מתוארך למאה ה-10 או ה-9 לפנה"ס. התל נחפר ב-1911 על ידי מקס ואן אופנהיים. בחפירות הארמון התגלתה החזית בה שולבו פסלים. חלק מהממצאים נלקחו למוזיאון ברלין. מבנים מטיפוס זה נמצאו גם בתל טאיינאט, בקטנה ובממלכת שמאל.

הארמון נפגע במהלך מלחמת העולם השנייה. בכניסה למוזיאון הלאומי בחלב שחזור הארמון מתל חאלף.

בישראל ניתן לזהות מספר ארמונות הבנויים בסגנון כמו: בית צידא ותל מגידו, הסגנון מכיל כניסה בעלת עמודים ומבואה רוחבית שבסופו עמד כס המלך. כפי שמסופר על שלמה המלך בספר מלכים א י, י"ח - כ'

> 
> יח וַיַּעַשׂ הַמֶּלֶךְ כִּסֵּא-שֵׁן, גָּדוֹל; וַיְצַפֵּהוּ, זָהָב מוּפָז. יט שֵׁשׁ מַעֲלוֹת לַכִּסֵּה, וְרֹאשׁ-עָגֹל לַכִּסֵּה מֵאַחֲרָיו, וְיָדֹת מִזֶּה וּמִזֶּה, אֶל-מְקוֹם הַשָּׁבֶת; וּשְׁנַיִם אֲרָיוֹת, עֹמְדִים אֵצֶל הַיָּדוֹת. כ וּשְׁנֵים עָשָׂר אֲרָיִים, עֹמְדִים שָׁם עַל-שֵׁשׁ הַמַּעֲלוֹת--מִזֶּה וּמִזֶּה; לֹא-נַעֲשָׂה כֵן, לְכָל-מַמְלָכוֹת
> 
> 
> 
> 
>

תיאור המבנה
-----------

העומד מול הארמון היה רואה מבנה מונומנטלי בו אכסדרת עמודים שממנה עברו אל מבנה רוחבי שבקצהו עמד כס המלך. כך היו המוזמנים פונים 90 מעלות על מנת לעמוד אל מול המלך.
האולם הבא מכונה "החצר האחרת" כפי שכתוב במלכים א ז, ז.

> 
> "וְאוּלָם הַכִּסֵּא אֲשֶׁר יִשְׁפָּט-שָׁם, אֻלָם הַמִּשְׁפָּט עָשָׂה; וְסָפוּן בָּאֶרֶז, מֵהַקַּרְקַע עַד-הַקַּרְקָע. ח וּבֵיתוֹ אֲשֶׁר-יֵשֶׁב שָׁם חָצֵר הָאַחֶרֶת, מִבֵּית לָאוּלָם, כַּמַּעֲשֶׂה הַזֶּה, הָיָה; וּבַיִת יַעֲשֶׂה לְבַת-פַּרְעֹה, אֲשֶׁר לָקַח שְׁלֹמֹה, כָּאוּלָם, הַזֶּה".
> 
> 
> 
> 

"החצר האחרת" היא חצר פנימית מוקפת בחדרים קטנים. במגידו התגלה חדר עם אבנים מסותתות עם גרם מדרגות שהוביל כנראה אל הקומה השנייה.

ראו גם
------

* תל מגידו

לקריאה נוספת
------------

* בוסתנאי עודד, **מבוא לארכאולוגיה של ארץ־ישראל בתקופת המקרא, כרכים 9-8**, האוניברסיטה הפתוחה, 1989

קישורים חיצוניים
----------------

* מבוא לארכיאולגיה תולדות עם ישראל בימי בית ראשון, כרך א: הממלכה המאוחדת
**משמר הגבול** (בערבית: **حرس الحدود**) הוא כוח ז'נדרמריה של צבא סוריה האחראי על שמירת גבולות סוריה (בעיקר במזרח המדינה) ומתקנים אסטרטגיים חשובים. משמר הגבול הסורי הוא בגודל של יחידה מוגדלת המכילה מספר גדודים אשר פרוסים במוקדים שונים בסוריה, החטיבה נמצאת תחת פיקוד הקורפוס השלישי.

הכוח החל את דרכו בתקופת המנדט הצרפתי על סוריה בשם **משמר המדבר**, כיום עיקר פועלו הוא מניעת הברחות לאורך הגבולות, מניעת הסתננות של כוחות עוינים, שמירה על הסדר באזורים מרוחקים ממוקדי השלטון ושמירה על יעדים אסטרטגיים חשובים כגון סכר הפרת, בארות נפט ותחנות כוח.

לאורך השנים משמר הגבול הסורי לא עסק בלחימה ככוח לחימה סדיר, אלא שימר את מעמדו ככוח שיטור אזורי. גם במהלך מלחמת האזרחים בסוריה תיפקד משמר הגבול ככוח שיטור בעיקר במזרח המדינה.

מבנה
----

כוח המשמר כולל שבעה רגימנטים הפרוסים לאורך הגבולות של סוריה, כל רגימנט אחראי על גזרה ויחידותיו יושבות ברחבי העמדות והמתקנים הפרוסים בגזרתו.

* הרגימנט החמישי: אל-חסכה בצפון-מזרח סוריה
* הרגימנט השישי: דרומית לחומס
* הרגימנט השמיני: גבול סוריה-ירדן
* הרגימנט ה-10: גבול סוריה-עיראק
* הרגימנט ה-11: לטקיה
* הרגימנט ה-12: חלב בצפון-מערב סוריה
* רגימנט לא ידוע: גבול סוריה-לבנון

לקריאה נוספת
------------

* פסח מלובני, **מצפון תפתח הרעה: צבא סוריה - עלילותיו ומלחמותיו - מבט מדמשק**, תל אביב: המכון לחקר מלחמות ישראל, 2014, עמ' 848-849.
* Gregory Waters, Syria's Border Guards: from auxiliary to frontlines, 25.9.2019, International-Review.org.

הערות שוליים
------------

1. ↑   ציוץ של גרגורי ווטרס ברשת החברתית אקס (טוויטר), 15 בספטמבר 2021
**אופיר חמו** (נולד ב-10 בדצמבר 1987) הוא כדורגלן ישראלי המשחק בעמדת הקשר ההתקפי בקבוצת שמשון/כפר קאסם.

קריירה
------

חמו התחיל לשחק כדורגל במחלקת הנוער של עירוני ראשון לציון. ב-13 באפריל 2007 הבקיע את שער הבכורה שלו בקריירה, בניצחון 3–2 נגד עירוני קריית אתא בליגה הארצית, ובתום העונה העפיל עם הקבוצה לליגה הלאומית.

בנובמבר 2008 חתם בסקציה נס ציונה מהליגה הארצית, ובמדיה הבקיע שמונה שערים ב-23 משחקי ליגה והעפיל עם הקבוצה לליגה הלאומית. בעונת 2009/2010 הבקיע שמונה שערים ב-35 הופעות בליגה הלאומית.

ב-30 במאי 2010 חתם חמו בעירוני קריית שמונה. ב-21 באוגוסט 2010 ערך את הופעת הבכורה שלו בליגת העל בניצחון 2–0 נגד בני סכנין, בו גם כבש את שער הבכורה שלו בליגת העל. בסך הכל כבש שלושה שערים ב-25 הופעות בעונת 2010/2011, ובסופה שוחרר מהמועדון.

ב-3 ביולי 2011 חזר חמו לליגה הלאומית וחתם בהפועל רמת גן. בעונת 2011/2012 היה שותף לחזרתה של הקבוצה לליגת העל, לאחר שכבש שישה שערי ליגה במהלך העונה, כולל שער הניצחון במשחק העלייה נגד הפועל בני לוד. בעונת 2012/2013 זכה עם הקבוצה בגביע המדינה, לאחר שעלה כמחליף אך הורחק בדקה ה-110 במשחק הגמר מול עירוני קריית שמונה, אך בתום העונה ירדה הקבוצה בחזרה לליגה הלאומית.

ב-7 באוגוסט 2013 חתם חמו בהפועל אשקלון מהליגה הלאומית, ובמדי הקבוצה כבש שלושה שערים בעונת 2013/2014, אך בסופה ירדה הקבוצה לליגה א'.

את עונת 2014/2015 התחיל ללא קבוצה, אך באוקטובר 2015 חזר לקדנציה שנייה בהפועל רמת גן.

לקראת עונת עונת 2015/2016 חתם חמו בהפועל ראשון לציון, במדיה כבש שער אחד בעשר הופעות ליגה, וב-4 בפברואר 2016 חתם בהפועל קטמון ירושלים עד לסיום העונה.

ב-17 ביולי 2016 חזר חמו לקדנציה שנייה בסקציה נס ציונה. בעונתו הראשונה עם הקבוצה בליגה א' כבש שער אחד, ובעונתו השנייה כבש שער אחד גם כן, ובסופה עלה עם הקבוצה לליגה הלאומית ועונה לאחר מכן לליגת העל אחרי 51 שנות היעדרות של המועדון.

ב-30 ביוני 2019 חמו חתם בהפועל מרמורק.

ב-27 בינואר 2021, חמו חתם בשמשון כפר קאסם.

תארים
-----

הפועל רמת גן
* גביע המדינה: 2012/2013

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  נבו זעירא, ‏אופיר חמו חתם לעונה אחת בעירוני קרית שמונה, באתר ONE‏, 30 במאי 2010
2. ↑  ליאור טימור, ‏אופיר חמו חתם בהפועל רמת גן לשנתיים, באתר ONE‏, 3 ביולי 2011
3. ↑  זיו אברג'ל, ‏אזגי ממשיך להתחזק: אופיר חמו חתם לעונה, באתר ערוץ הספורט, 7 באוגוסט 2013
4. ↑  רוני פדלון, ‏סיבוב נוסף: הקשר אופיר חמו חתם בהפועל ר"ג, באתר ONE‏, 7 באוקטובר 2014
5. ↑  אופיר חמו חתם!, באתר הפועל קטמון, 4 בפברואר 2016
6. ↑  אביתר ברק, פרסום ראשון: אופיר חמו חתם בנס ציונה, באתר גולר1, 17 ביולי 2016
7. ↑  מיכאל וייסרמן, אופיר חמו חתם בהפועל מרמורק, באתר דאבל פס, 30 ביוני 2019
8. ↑  אורי בבליקי, עידו אקסברד ואופיר חמו חתמו בשמשון כפר קאסם, באתר גולר, 27 בינואר 2021
**עדי אלישע** (נולד ב-28 בינואר 1990) הוא כדורגלן ישראלי המשחק בעמדת הקשר בקבוצת הפועל צפת מליגה ב' צפון א'.

קריירה
------

עדי אלישע נולד וגדל במושב יובל שבעמק החולה והתחיל לשחק כדורגל במועדון הכדורגל בקיבוץ עמיר בגיל ילדים, לאחר פירוק המועדון. עדי עבר למועדון הכדורגל של עירוני קריית שמונה. התבלט במחלקת הנוער של עירוני קריית שמונה. וב-24 בספטמבר 2008 ערך את הופעת הבכורה שלו בקבוצה הבוגרת, בתיקו 1-1 נגד הפועל תל אביב במסגרת גביע הטוטו. בעונת 2009/2010 השתלב בקבוצה הבוגרת ורשם 20 הופעות בליגה הלאומית, וסייע לקבוצה להעפיל בתום העונה בחזרה לליגת העל. בעונת 2010/2011 הפך לשחקן הרכב פותח בקבוצה, וב-6 בנובמבר 2010 הבקיע את שער הבכורה שלו בקריירה, בתיקו 2-2 נגד בני יהודה תל אביב. אלישע היה שותף לזכייה ההיסטורית של הקבוצה באליפות המדינה בעונת 2011/2012, במהלכה הבקיע ארבעה שערים בכל המסגרות. ב-8 באוגוסט 2012 ערך את הופעת הבכורה שלו במסגרת אירופית, בתיקו 2-2 נגד נפטצ'י באקו האזרית במסגרת מוקדמות ליגת האלופות. בעונת 2012/2013 החלה ירידה במעמדו כאשר שיחק לרוב במשחקי גביע הטוטו, ועד לאמצע העונה השלים 90 דקות בשני משחקים בלבד.

בינואר 2013 הושאל להפועל רעננה מהליגה הלאומית עד לסיום העונה, ועמה העפיל לליגת העל בתום העונה. את עונת 2013/2014 פתח אלישע כשחקן חופשי ובינואר 2014 חתם במועדון ספורט כרמיאל/צפת מליגה א' צפון. בקיץ 2014 חתם בהפועל בית שאן.

ב-14 בספטמבר 2015 חזר לקדנציה שנייה בכרמיאל/צפת. בקיץ 2016 חזר לקדנציה שנייה בבית שאן, וב-13 בדצמבר 2016 חתם בהפועל אסי גלבוע.

בנובמבר 2017 הושאל למ.ס. דבורייה.

ב-28 ביולי 2018 אלישע חתם בבני ממב"ע הגולן. ב-12 ביוני 2020, לאחר שתי עונות, הצטרף לאחיו יוגב וחתם בהפועל צפת, אף היא מליגה ב'.

תארים
-----

עירוני קריית שמונה
* אליפות: 2011/2012
* גביע הטוטו (2): 2010/2011, 2011/2012
* גביע הטוטו (הליגה הלאומית): 2009/2010

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  תהל אלון‏, קרית שמונה: עדי אלישע עזב לרעננה, מור דהאן חתם, באתר וואלה!‏, 5 בפברואר 2013
2. ↑  קובי פורטל, עדי אלישע חתם במ.ס כרמיאל/צפת, באתר דאבל פס, 14 בספטמבר 2015
3. ↑  קובי פורטל, גלבוע: מאור ג'נח, אבי עמוס, עדי אלישע ועידן שפשה חתמו, באתר דאבל פס, 13 בדצמבר 2016
4. ↑  מיכאל וייסרמן, ויאם עמאשה חתם בממב"ע גולן, באתר דאבל פס, 28 ביולי 2018
5. ↑  אורי שמיר, הפועל עירוני צפת: האחים אלישע מתאחדים, באתר דאבל פס, 12 ביוני 2020
תרגול החייאה בעזרת בובת אנני
**בובת ההחייאה "אנני"** (באנגלית: **Resusci Anne**), הידועה גם בשם **בובת ההחייאה "אן"**, היא בובת הכשרה לתרגול פעולות החייאה באנשים מבוגרים. בובת ההחייאה "אן" פותחה על ידי יצרן הצעצועים הנורווגי אסמונד לארדל (Asmund Laerdal), הרופא האוסטרי-צ'כי פיטר ספאר (Peter Safar) והרופא האמריקאי ג'יימס אלאם (James Elam), ומיוצרת על ידי חברת "Laerdal Medical" (אנ'). הבובה משמשת לשם הדמיה ואימון עבור אנשי מקצוע בתחום הרפואה. ההערכה היא כי כ-300 מיליון אנשים ברחבי העולם הוכשרו בהחייאה באמצעות הבובה.

היסטוריה
--------

רעיון פיתוח הבובה החל ב-1958 בכנס של רופאים מרדימים סקנדינבים בגאוסדל, נורווגיה, אשר במהלכו הציג ד"ר פיטר ספאר, הרופא הראשי של הצלב האדום השוודי, את ממצאיו: ניתן להציל חיים באמצעות ביצוע הנשמה מפה לפה. בשל המודעות לקשיים של הדרכת מיומנות ההנשמה מפה לפה, הוחלט כי ניסיונו של אסמונד לארדל בייצור צעצועים עשוי לסייע ביצירתה של בובה שתשמש להדרכה ותרגול של מיומנות זו.

תווי פניה של הבובה מבוססים על ה-L'Inconnue de la Seine, יצירת אמנות מן המאה ה-19, כאשר בשנת 1880 נמצאה בסמוך לגדות נהר הסן גופתה של נערה אלמונית, רופאים הניחו כי היא התאבדה, על פי הפולקלור הפריזאי, הפתולוג שבחן את גופתה הוקסם כל כך מיופייה של הנערה שהוא החליט לשמר את פניה כמזכרת באמצעות מסכת מוות - העתק שלהן משעווה (אנ'). בשנת 1958 ד"ר פיטר ספר (רופא מרדים) ואסמונד לרדל (מהנדס ציוד רפואי) השתמשו בצורת פניה של הנערה הפריזאית כפני הבובה. שנתיים אחרי ייצור הבובה הראשונה, השניים החלו לבצע שיעורי החייאה בעזרת הבובה הפלסטית עם פניה של הנערה. בגלל תרגול הנשמה מפה לפה זכתה הבובה לכינוי "הפנים שנישקו אותם הכי הרבה פעמים בהיסטוריה".

ב-1960 הוצגה הבובה בניו יורק בפני פיטר ספאר מהצלב האדום האמריקני וד"ר ארצ'ר גורדון (Dr. Archer Gordon). שני המומחים התרשמו מהמוצר. ב-1961, ד"ר ג'יימס ג'וד (Dr. James Jude), ד"ר גיא קניקרבוקר (Dr. Guy Knickerbocker) וד"ר ויליאם קוונהובן (Dr. Wiliam Kouwenhoven) הוכיחו כי דחיסת החזה בלחיצות יכולה לספק זרימת דם למוח גם אם הלב לא פועם, וכך להגדיל משמעותית את סיכויי ההצלחה של ההחייאה. הממצאים האלו עודדו את לארדל להמשיך בפיתוח בובת ההחייאה "אנני" על מנת שתאפשר אימון בהחייאה.

תהליך פיתוח בובת ההחייאה דרש שלבובה יהיה מראה ריאליסטי, נתיבי אוויר הניתנים לחסימה ולניקוי, ראש היכול להסתובב, בית חזה מחומר גמיש, משקל נמוך המאפשר הובלה, וגוף מחומר קל לניקוי על מנת שאנשים רבים יוכלו לתרגל ללא חשש מזיהומים.

קישורים חיצוניים
----------------

ויקישיתוף מדיה וקבצים בנושא **בובת החייאה "אנני"** בוויקישיתוף
* הנערה האלמונית מפריז שפניה היפהפיות הצילו מיליוני חיים, באתר וואלה!‏, 26 בדצמבר 2018

הערות שוליים
------------

1. ↑  Grange, Jeremy (2013-10-16). "Resusci Anne and L'Inconnue: The Mona Lisa of the Seine". *BBC News* (באנגלית בריטית). נבדק ב-2017-06-14.
2. ↑  Martha Pat Kinney, Elam, James, www.scienceheroes.com (באנגלית)
3. ↑  האמת מאחורי "הפנים שנישקו אותם הכי הרבה בפעמים בהיסטוריה", באתר ‏מאקו‏, 18 באוגוסט 2019
**The Joe Rogan Experience** הוא פודקאסט אותו מנחה הסטנד-אפיסט, השחקן, פרשן הספורט, אמן הלחימה ומגיש הטלוויזיה האמריקני ג'ו רוגן. הפודקאסט הושק ב-24 בדצמבר 2009. עם השנים הפך הפודקאסט לאחד מהפודקאסטים הפופולריים ביותר בעולם, והוא זוכה באופן קבוע למיליוני צפיות עבור כל פרק. בפודקאסט מתארחים מגוון רחב של אורחים אשר דנים במגוון רחב של נושאים.

ברוב הפרקים רוגן מארח אורח יחיד ומנהל איתו שיחה באורך שעתיים עד שלוש שעות על מגוון רחב של נושאים. התוכנית מוקלטת באולפן שנמצא בטקסס.

ב-19 במאי 2020 הצהיר רוגן שספוטיפיי לקחה בלעדיות על הפודקאסט בעסקה המוערכת בכ-100 מיליון דולרים. על פי תנאי ההסכם עם ספוטיפיי, גרסת הווידאו של הפודקאסט תמשיך להתפרסם ביוטיוב עד דצמבר 2020, כאשר לאחר מכן גרסת הווידאו תהיה זמינה רק בספוטיפיי. עם זאת, קטעי ווידאו קצרים נבחרים מהפודקאסט ימשיכו להיות זמינים ביוטיוב גם לאחר המעבר. בעקבות ההודעה עלו המניות של ספוטיפיי ב-7% ב-20 במאי.

אורחים
------

בשנת 2019 רוגן אירח שלושה מועמדים לנשיאות ארצות הברית מהמפלגה הדמוקרטית - את אנדרו יאנג, טולסי גבארד, ואת ברני סנדרס. לפחות ארבעה מועמדים אחרים ביקשו להתארח בתוכנית אך לא התקבלו.

תחומי העיסוק והעניין של רוגן משפיעים על בחירת אורחיו, ולכן נוהג לארח סטנדאפיסטים, אמני לחימה, ספורטאים באליפות הלחימה האולטימטיבית ואושיות כושר וקומדיה נוספות.

רוגן אירח גם מספר אורחים שנוים במחלוקת המשויכים לארגונים המזוהים עם הימין הרדיקלי ושהביעו דעות גזעניות, הומופוביות, וטרנספוביות, ביניהם אלכס ג'ונס, גאווין מקאינס ועוד, וזכה לביקורת בשל כך. בנוסף זכה לביקורת על כך שאירח טועני תאוריות קשר והפיץ מידע כוזב, הן בתחום המגפת הקורונה והן בתחום קיומם של חייזרים, הכחשת משבר האקלים, ועוד. על חלק מאמירות אלו רוגן התנצל בעקבות ביקורת מידי אנתוני פאוצ'י, והצהיר כי אין להתייחס אליו לפודקאסט כמקור מידע רפואי אמין.

קישורים חיצוניים
----------------

* 

* אתר האינטרנט הרשמי של The Joe Rogan Experience (באנגלית)
* The Joe Rogan Experience, סרטונים בערוץ היוטיוב

* "The Joe Rogan Experience", במסד הנתונים הקולנועיים IMDb (באנגלית)

הערות שוליים
------------

1. ↑  Eadicicco, Lisa (9 בדצמבר 2015). "The 10 Most Popular Podcasts of 2015". *Time*. נבדק ב-24 בדצמבר 2018. `{{cite web}}`:  (עזרה)
2. ↑  Spangler, Todd (19 במאי 2020). "Joe Rogan Will Bring His Podcast Exclusively to Spotify". *Variety*. נבדק ב-19 במאי 2020. `{{cite web}}`:  (עזרה)
3. ↑  "Stock Alert: Spotify Shares Up 7%". Nasdaq. 20 במאי 2020. נבדק ב-20 במאי 2020. `{{cite web}}`:  (עזרה)
4. ↑  Hayley Prokos (8 ביולי 2019). "Joe Rogan Praised by Twitter After Bernie Sanders Appears On Podcast to Debate Health Care, Gun Laws and Aliens". *Newsweek*. `{{cite news}}`:  (עזרה)
5. ↑  MacDonald, Tyler (19 בינואר 2020). "Joe Rogan says Biden, Warren and Buttigieg have requested appearances on his podcast". Inquisitr. נבדק ב-24 בינואר 2020. `{{cite web}}`:  (עזרה)
חברי המשלחת
תג המשלחת
**משלחת מס' 35** (באנגלית: **Expedition 35**) הייתה משלחת לתחנת החלל הבין-לאומית שפעלה מ-15 במרץ 2013 ועד ל-13 במאי 2013. מפקד המשלחת היה כריס הדפילד מארצות הברית. המשלחת פעלה במשך 117 ימים.

הרכב המשלחת
-----------

| שם | תפקיד | חללית הגעה | 15.03.2013–29.03.2013 | 29.03.2013–13.05.2013 | חללית חזרה | הערות |
| --- | --- | --- | --- | --- | --- | --- |
| קנדהקנדה כריס הדפילד | מפקד המשלחת | סויוז TMA-07M |  |  | סויוז TMA-07M | חבר משלחת מס' 34 ו-35 |
| ארצות הבריתארצות הברית  תומאס מרשברן | מהנדס טיסה | סויוז TMA-07M |  |  | סויוז TMA-07M | חבר משלחת מס' 34 ו-35 |
| רוסיהרוסיה רומן רומננקו | מהנדס טיסה | סויוז TMA-07M |  |  | סויוז TMA-07M | חבר משלחת מס' 34 ו-35. מפקד טיסה "סויוז TMA-07M" |
| ארצות הבריתארצות הברית כריסטופר קסידי | מהנדס טיסה | סויוז TMA-08M |  |  | סויוז TMA-08M | חבר משלחת מס' 35 ומפקד משלחת מס' 36 |
| רוסיהרוסיה פאבל וינוגרדוב | מהנדס טיסה | סויוז TMA-08M |  |  | סויוז TMA-08M | חבר משלחת מס' 35 ו-36. מפקד טיסה "סויוז TMA-08M" |
| רוסיהרוסיה אלכסנדר מיסורקין | מהנדס טיסה | סויוז TMA-08M |  |  | סויוז TMA-08M | חבר משלחת מס' 35 ו-36. |

פעילות המשלחת
-------------

פעילות המשלחת החלה ב-15 במרץ 2013 עם עזיבת חללית סויוז TMA-06M בה היה מפקד המשלחת מס' 34 קווין פורד וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 34.

במהלך פעילות המשלחת למודול "פירס" של תחנת החלל הייתה התחברה חללית אספקה פרוגרס M-18M. ב-12 בפברואר החללית הביאה כ-2,638 ק"ג אספקה וחלקי חילוף. החללית התנתקה מתחנת החלל יולי 2013 לאחר סיום פעילות המשלחת.

ב-29 במרץ לתחנת החלל הגיע חללית סויוז TMA-08M עם 3 חברי המשלחת החדשים. היא התחברה למודול "פואיסק".

ב-15 באפריל מתחנת החלל התנתקה חללית אספקה פרוגרס M-17M שהייתה מחוברת למודול "זבזדה". היא נשרפה לאחר כינסה לאטמוספירה.

ב-19 באפריל וינוגרדוב ורומננקו ביצעו פעילות חוץ רכבית שנמשכה כ-6.5 שעות. בפעילות זו בוצעו עבודות עם ציוד שהותקן בחלק החיצוני של תחנת החלל.

ב-26 באפריל לתחנת החלל התחברה חללית אספקה פרוגרס M-19M שהתחברה למודול "פירס". החללית הביאה כ-2,700 ק"ג אספקה וחלקי חילוף. החללית התנתקה מתחנת החלל יוני 2013.

ב-1 במאי מרשברן וקסידי ביצעו פעילות חוץ רכבית שנמשכה כ-5.5 שעות. בפעילות זו הוחלפו משאבות קירור פגומות.

ב-13 במאי הדפילד, מרשברן ורומננקו נכנסו לחללית סויוז TMA-07M וחזרו לכדור הארץ. אחריות על תחנת החלל עברה למשלחת מס' 36.

חברי המשלחת ביצעו מספר רב של ניסויים מדעים בתחומים שונים.

קישורים חיצוניים
----------------

* 

* אתר האינטרנט הרשמי של משלחת מס' 35 לתחנת החלל הבין-לאומית

ויקישיתוף מדיה וקבצים בנושא **משלחת מס' 35 לתחנת החלל הבין-לאומית** בוויקישיתוף
* תיאור פעילות באתר רוסקוסמוס
* מידע מאתר נאס"א
* פעילות משלחת מס' 35 בתחנת החלל הבין-לאומית
* תאיור פעילות חללית אספקה פרוגרס M-18M
* תאיור פעילות חללית אספקה פרוגרס M-19M

| תחנת החלל הבין-לאומית - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 50 • 51 • 52 • 53 • 54 • 55 • 56 • 57 • 58 • 59 • 60 • 61 • 62 • 63 • 64 • 65 • 66 • 67 • 68 • 69 • 70 |

 |
חברי המשלחת
תג המשלחת
**משלחת מס' 39** (באנגלית: **Expedition 39**) הייתה משלחת לתחנת החלל הבין-לאומית שפעלה מ-11 במרץ 2014 ועד ל-13 במאי 2014. מפקד המשלחת היה קואיצ'י וקאטה מיפן. המשלחת פעלה במשך 64 ימים.

הרכב המשלחת
-----------

| שם | תפקיד | חללית הגעה | 10.03.2014–27.03.2014 | 27.03.2014–13.05.2014 | חללית חזרה | הערות |
| --- | --- | --- | --- | --- | --- | --- |
| יפןיפן קואיצ'י וקאטה | מפקד המשלחת | סויוז TMA-11M |  |  | סויוז TMA-11M | חבר משלחת מס' 38 ו-39. |
| ארצות הבריתארצות הברית ריצ'רד מסטרקיו | מהנדס טיסה | סויוז TMA-11M |  |  | סויוז TMA-11M | חבר משלחת מס' 38 ו-39 |
| רוסיהרוסיה מיכאיל טיורין | מהנדס טיסה | סויוז TMA-11M |  |  | סויוז TMA-11M | חבר משלחת מס' 38 ו-39. מפקד טיסה "סויוז TMA-11M" |
| רוסיהרוסיה אלכסנדר סקבורצוב | מהנדס טיסה | סויוז TMA-12M |  |  | סויוז TMA-12M | חבר משלחת מס' 39 ו-40. מפקד טיסה "סויוז TMA-12M" |
| רוסיהרוסיה אולג ארטמייב | מהנדס טיסה | סויוז TMA-12M |  |  | סויוז TMA-12M | חבר משלחת מס' 39 ו-40. |
| ארצות הבריתארצות הברית סטיבן סוונסון | מהנדס טיסה | סויוז TMA-12M |  |  | סויוז TMA-12M | חבר משלחת מס' 39 ו-40. |

פעילות המשלחת
-------------

פעילות המשלחת החלה ב-11 במרץ 2014 עם עזיבת חללית סויוז TMA-10M בה היה מפקד המשלחת מס' 38 אולג קוטוב וחלק מצוותו. באותה עת בתחנת החלל נותרו 3 אנשי צוות.

ב-27 במרץ לתחנת החלל הגיע חללית סויוז TMA-12M שהתחברה למודול "פואיסק". צוות המשלחת גדל ל-6.

ב-7 באפריל חללית אספקה פרוגרס M-22M התנתקה מתחנת החלל. עד ל-18 באפריל בעזרת ציוד שהותקן על החללית בוצעו מדידות מדדים שונים של מצב יונוספירה. ב-18 באפריל החללית החלה ירידה מהמסלול ונכנסה לאטמוספירה.

ב-10 באפריל לתחנת החלל הגיע חללית אספקה פרוגרס M-23M. היא התחברה למודול "פירס" עם כ-2,383 ק"ג ציוד ואספקה. החללית נותקה מתחנת החלל באוגוסט 2014.

ב-20 באפריל בעזרת זרוע רובוטי קנדארם2 צוות לכד חללית אספקה מדגם SpaceX CRS-3. זו הייתה המשימה השנייה של חללית אספקה זו שפותחה בהזמנת נאס"א. לפני חיבור לתחנת החלל חללית אספקה שחררה למסלול 4 לוויינים. חללית אספקה חוברה למודול Harmony של תחנת החלל וצוות החל בפירוק הציוד בהיקף של כ-1,518 ק"ג שהגיע עם החללית. ב-18 בפברואר חללית אספקה שוחררה לטיסת החזרה לכדור הארץ עם 1,563 ק"ג של ציוד ומסמכים.

ב-23 באפריל בוצע פעילות חוץ-רכבית בה הוחלף מחשב שהותקן בחלק החיצוני של תחנת החלל. הפעילות נמשכה כ-1.5 שעות והשתתפו בה מסטרקיו וסוונסון.

ב-13 במאי וקאטה, מסטרקין וטיורין נכנסו לחללית סויוז TMA-11M וחזרו לכדור הארץ. אחריות על תחנת החלל עברה לסטיבן סוונסון שמונה למפקד משלחת מס' 40.

חברי המשלחת ביצעו מספר רב של ניסויים מדעים בתחומים שונים.

קישורים חיצוניים
----------------

ויקישיתוף מדיה וקבצים בנושא **משלחת מס' 39 לתחנת החלל הבין-לאומית** בוויקישיתוף
* תיאור פעילות באתר רוסקוסמוס
* מידע מאתר נאס"א
* פעילות משלחת מס' 39 בתחנת החלל הבין-לאומית
* תיאור פעילות חללית אספקה פרוגרס M-22M
* תיאור פעילות חללית אספקה פרוגרס M-23M
* תיאור פעילות של Spacex CRS 3

| תחנת החלל הבין-לאומית - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 50 • 51 • 52 • 53 • 54 • 55 • 56 • 57 • 58 • 59 • 60 • 61 • 62 • 63 • 64 • 65 • 66 • 67 • 68 • 69 • 70 |

 |
**הרב שאול מטלוב עבאדי** (30 ביולי 1889 - 31 בדצמבר 1969) היה רב, פוסק, דיין ומגדולי רבני חלב ומנהיג הקהילה החלבית באמריקה.

ביוגרפיה
--------

נולד בב' באב ה'תרמ"ט 30 ביולי 1889, לרב אברהם עבאדי, בנו של הרב מרדכי עבאדי.

למד תורה מפי מורו ורבו רבי עזרא עבאדי-שעיו, יחד עם חברו הצעיר ממנו, רבי משה טוויל - לימים רב הקהילה היהודית בחלב.

מלבד לימודי התלמוד הבבלי כשאר בני הישיבה, מסופר כי ראה חשיבות והשקיע בלימוד השפה העברית על בוריה, וכן תולדות ישראל והיסטורית העמים. היה בקיא גדול בספרי מחשבת ישראל, כגון מורה נבוכים לרמב"ם, האמונות והדעות לרס"ג, ספר הכוזרי ועוד.

בשנת ה'תרע"ג - 1913 עלה לארץ ישראל והתיישב בירושלים, וכעבור כשנה נשא לאישה את בתו של המקובל הרב נסים נחום. בהיותו בירושלים ראו רבניה את גאונותו והציעו לו לעמוד בראשות ישיבת פורת יוסף, אך הוא סרב.

תקופה קצרה לאחר מכן החליט לשוב לעיר מולדתו חלב יחד עם אשתו, ושם הקים את תלמוד תורה 'מגן דוד', בו הקפיד שילמדו התלמידים בלשון הקודש.

בשנת ה'תרפ"א - 1921, עם ההגירה ועזיבת היהודים את חלב, היגר לאמריקה, והתיישב ברובע ברוקלין בניו-יורק יחד עם רבים מבני הקהילה היהודית-סורית. שם נחשב למנהיג הקהילה הקהילה החלבית, אף שסירב לקבל על עצמו תפקיד רבני רשמי. בהיותו שם פתח תלמוד תורה לילדי הקהילה ועמד בראשותו, וכן נמנה עם הרכב בית הדין בקהילה לצד חברו הרב יעקב קצין.

מעט לפני פטירתו היה מעורב בתאונת דרכים בה נפגעה רגלו באופן קשה.

הרב שאול מטלוב עבאדי נפטר בכ"ג בטבת ה'תש"ל, 31 בדצמבר 1969 והובא למנוחות בירושלים.

### תלמידיו

* הרב משה טוויל
* יוסף פאור

### חיבורו

* 'מגן בעדי' (ניו יורק, תש"ל) - שאלות ותשובות בהלכה לצד דרשות נבחרות וקטעי שירה. את הספר סידר לדפוס כהודאה לה' על החלמתו מתאונת דרכים בה היה מעורב, אך לא הספיק להוציאו לאור והוא יצא מיד לאחר פטירתו.

כמו כן כתב את ההקדמה לספר 'מעיין גנים' (ירושלים תשי"ח) של סבו רבי מרדכי עבאדי במליצות ובחרוזים בשפה העברית. בהקדמה מספר הרב מטלוב על רום תפארתם וגדולתם של רבני וחכמי ארם צובא.

קישורים חיצוניים
----------------

* שאול מטלוב עבאדי, באתר "החכם היומי"
* הספדים לחכם שאול מטלוב עבאדי זצ"ל באתר יוטיוב, 1 בינואר 1970

הערות שוליים
------------

1. 1 2 3  **דגלי תורה**, ירושלים: מכון טורי זהב, ה'תשע"ז
2. 1 2  חכם שאול מטלוב עבאדי, באתר החכם היומי
3. 1 2  צבי משה זוהר, **חותם אמת שחיפשתיו ואהבתיו בכל מאדי: עיונים בעולמו ההלכתי והרעיוני של הרב שאול מטלוב עבאדי**, רמת גן: אוניברסיטת בר אילן, ה'תשע"ו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007569080805171
* GND: 1168398592
* ISNI: 0000 0000 4555 8105
* LCCN: no2002066367
* VIAF: 14440769
* WorldCat: lccn-no2002066367

 |
**עֹז תלם** (נולד ב-18 בנובמבר 1986) הוא בלוגר אוכל ומדריך בישול ישראלי. הבעלים של הבלוג "The Kitchen Coach".

קורות חייו
----------

תלם השתתף בעונה הראשונה של תוכנית הריאליטי היפה והחנון ממנה הודח ראשון.
למד לימודי בישול בסיסי ועבד כטבח במשך 3 שנים במסעדות מסה של אביב משה, שגב של שגב משה וכתית של מאיר אדוני.

את כתבות האוכל הראשונות כתב למגזין הסטודנטים של המרכז הבינתחומי בשנת 2008. בשנת 2011 עבד כעורך תוכן שיווקי בנענע 10.

פרסם טור אוכל קבוע במשך שנה וחצי, מינואר 2014 בשם "מאמן המטבח" באתר וואלה.
בסיום שנה זו, הקים את בלוג האוכל שלו "The Kitchen Coach" בו הוא מציג מתכונים פרי עטו הכוללים הסבר נרחב על המרכיבים ושיטות הבישול תוך מחקר שמבצע תלם לפני כתיבת כל מתכון. בין השאר מוצגים היסטוריית המנה והרקע התרבותי שלה והצעות להתאמות המנה להעדפות קולינריות שונות (טבעונות, צמחונות, ללא גלוטן).

בשנת 2017 יצא לאור בהוצאה עצמית ספר הבישול הראשון שלו "ספר הכרובית" שהודפס בשלוש שפות: עברית, אנגלית וספרדית.

היה אחד ממגישי ערוץ האוכל.

חיים אישיים
-----------

תלם נשוי לעדי, בעלת תואר שני באגרונומיה ומדריכת שיטת מונטסורי. הם גרים עם שני בניהם בכפר סבא.
בעל תואר שני במנהל עסקים.

קישורים חיצוניים
----------------

* 

* אתר האינטרנט הרשמי של עז תלם
* עז תלם, ברשת החברתית אינסטגרם
* ‏The Kitchen Coach בלוג האוכל של עז תלם
* בואו להכיר את עז תלם - רעבים ברעבך, באתר רעבים ברעבך, ‏21 בינואר 2020
* לירן אוהלי, אחי, מה הקטע עם הכרובית? מדור "פה גדול" עם עז תלם, באתר ישראל היום, 7 בפברואר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298034505171
* LCCN: n2016067270
* VIAF: 298541073
* WorldCat (עם VIAF): 298541073

 |
**פיתום הוצאה לאור** היא הוצאת ספרים המתרכזת בספרי עיון וביקורת בנושאי אמנות, צילום, קולנוע ותרבות חזותית, וכן בספרי שירה וסיפור קצר.

ההוצאה הוקמה ב-2006 על ידי אסתר דותן. דותן היא הבוחרת את ספרי ההוצאה והעורכת, ואם לא מצוין אחרת הספרים תורגמו מאנגלית על ידה.

הספר הראשון שיצא לאור הוא מבחר מאמרים של האמנית מרתה רסלר, "בתוך ומחוץ לתמונה: על צילום, אמנות ועולם האמנות". באותה שנה, 2006, ראה אור גם מבחר שירים ראשון בתרגום לעברית של הסופרת והמשוררת האקטיביסטית האמריקאית גרייס פיילי, "איש זר שרק לכלב".

ב-2007 ראה אור ספרה של קתרין לאפטון על יצירות הבמאי הצרפתי הפואטי-פוליטי כריס מרקר, "כריס מרקר: זכרונות מן העתיד". יוצר נוסף שהוצג לראשונה בעברית הוא הסופר, מבקר האמנות והצייר הבריטי הרדיקלי ג'ון ברג'ר, שספרו "אחֹז בכל היקר: איגרות על הישרדות ומרי" ראה אור ב-2008, וספר מסות נוסף שלו, "על ההתבוננות", ראה אור בעברית ב-2012. ספרו של מחמוד דרוויש, "כפרחי השקד או רחוק יותר" יצא בשיתוף עם ספרי עיתון 77 ב-2008. ב-2009 ראה אור קובץ הסיפורים הראשון של יורם נסלבסקי, "לעיני השמש הזאת", וספרו השני, "איש על ספסל", ראה אור ב-2019. שניים מספריו של האוצר, הפילוסוף ותאורטיקן האמנות בוריס גרויס, ראו אור בפיתום: "כוח האמנות", 2009; מסתו על מחשבת הקומוניזם, "המיספח הקומוניסטי", 2014, תורגמה מגרמנית על ידי אדם טננבאום. ספרו של הצלם, האוצר והתאורטיקן הבריטי דייוויד קאמפני, "צילום, קולנוע, צילום", על ההשראה ההדדית בין צילום לקולנוע על רקע התמורות בתפקידיהם החברתיים, ראה אור בעברית ב-2011. ב-2013 תורגם לעברית ספרו של תאורטיקן האמנות מפרינסטון, האל פוסטר, "אמנות, אדריכלות: סיבכת קשרים, תסבוכת, תסביך", הדן ברטוריקה הפוליטית/כלכלית/חברתית/אזרחית של צורות, תפיסת חלל וחומרים והשלכותיה דרך גופי עבודה של אדריכלים ואמנים בחמישים השנים האחרונות. ספרה של האמנית והמסאית הגרמנייה היטו שטיירל, "חלכאי המסך: מסות על פוליטיקה של דימוי חזותי", ראה אור בעברית ב-2015 והוא מסיט את הדיבור מהפוליטיקה של הייצוג אל בחינת הייצוג של הפוליטי. לראשונה בעברית שני ספרים של אלכסנדר קְלוּגֶה הגרמני - הקולנוען, הסופר, ההוגה החברתי והיוצר לטלוויזיה, בתרגומה מגרמנית של נועה קוֹל: "הנקודה העיוורת של השטן", סיפורים, 2016, והמונטאז' הספרותי, אבן דרך בספרות הגרמנית מ-1977, "הפצצת הלברשטאדט בשמונה באפריל 1945", 2019. ב-2018 ראה אור בעברית הרומן הפיקרסקי "סודו של השוולייה" מאת בריאן או'דוהרטי, האמן הפוסט-מינימליסט, הסופר והמסאי האירי, מי שטבע את הביטוי הביקורתי "קובייה לבנה", על דמותו ההיסטורית של הדיפלומט הצרפתי השוולייה דֶ'אוֹן בן המאה ה-18.

קישורים חיצוניים
----------------

* אתר פיתום הוצאה לאור
* 
* עמוד הפייסבוק של פיתום הוצאה לאור
לוגו תוכנית המחקר האנושי
**תוכנית המחקר האנושי** (HRP) נוסדה באוקטובר 2005 במרכז החלל ג'ונסון (JSC) כמענה לרצונה של נאס"א להעביר את ניהול פרויקטי המחקר האנושי מהמטה שלהם בוושינגטון הבירה ל-JSC.

מטרות
-----

המטרות המוצהרות של התוכנית הן לספק ידע נרחב וטכנולוגיה על מנת למזער סיכונים לבריאות ולביצועים האנושיים ולפתח כלים שיאפשרו חקר חלל אנושי בטוח ופרודוקטיבי. תוכנית המחקר האנושי שואפת גם לחנך את הציבור על האתגרים של טיסה אנושית בחלל .

מפת הדרכים למחקר אנושי
----------------------

מפת הדרכים למחקר האנושי (Human Research Roadmap - HRR) הוא כלי אינטרנטי המשמש להעברת התוכן של תוכנית המחקר המשולבת (Integrated Research Plan - IRP).  ה-IRP משמש כדי לזהות את הגישה ואת פעילויות המחקר המתוכננות לטפל בסיכונים לבריאות האדם ולביצועים בחלל, אשר מוקצים לאלמנטים ספציפיים בתוכנית.

כלי זה נועד לעזור למשתמשים לחפש פריטים כגון פערים הקשורים לסיכונים, המשימות הקשורות לפער נתון, שילוב של משימה על פני פערים או סיכונים פוטנציאלים, ותוצרים הקשורים לפער או סיכון.

### עדויות

סקירות של העדויות המצטברות מהתיעוד הרפואי, פעולות טיסות בחלל וממצאי מחקר מקובצות לדוחות ראיות. עדויות אלה מספקות את הבסיס לזיהוי העדיפות הגבוהה ביותר של הסיכונים לבני אדם בחקר החלל, המרכיבים את תיק הסיכונים בתוך ה-HRP. הוא גם מספק את הבסיס לזיהוי פערים ומשימות בתוכנית המחקר.

### סיכונים

הסיכונים כוללים השפעות פיזיולוגיות של קרינה, כוח משיכה נמוך, סביבות ארציות ואתגרים ייחודיים בתמיכה רפואית, גורמים אנושיים ותמיכה בריאותית התנהגותית. סיכונים מזוהים במסמך דרישות התוכנית (PRD) ומוקצים לרכיב בתוך HRP כדי לכמת, להפחית או לנטר.

### פערים

עבור כל סיכון, ה-HRP מנסה לזהות פערים בידע לגבי הסיכון והיכולת להפחית את הסיכון. מידת אי הוודאות בהבנת הסבירות, התוצאה או מסגרת הזמן של סיכון מסוים הם הגורמים העיקריים שמניעים את הפערים. פערים בידע או הפחתת סיכונים מופיעים לרוב בסיכונים מרובים, ורבות ממשימות המחקר הספציפיות עונות על פערים מרובים.

### משימות

משימות חלל מצליחות לחדד את הידע בצורה מלאה או חלקית על ידי הגדרה טובה יותר של סיכון או פיתוח אסטרטגיות להפחית את הסיכון לרמה מקובלת. במקרים מסוימים, משימה יכולה לתת מענה לפערים מרובים על פני סיכונים מרובים.

### תוצרים

כל משימה מסתכמת בתוצר סופי או מוסכם אחר, כגון תקנים מומלצים, כללי טיסה, תהליכים, אמצעי נגד וטכנולוגיות חדשות.

אלמנטים
-------

כרגע ישנם שבעה אלמנטים ב-HRP:

קישורים חיצוניים
----------------

* 

* אתר האינטרנט הרשמי של תוכנית לחקר האדם (באנגלית)

ויקישיתוף מדיה וקבצים בנושא **תוכנית לחקר האדם** בוויקישיתוף
* אתר פרויקט מחקר אנושי

הערות שוליים
------------

1. ↑  Human Research Program Architecture
2. ↑  Human Research Program Architecture
3. ↑  "About Human Health and Safety". נבדק ב-8 באוגוסט 2012. `{{cite web}}`:  (עזרה).
4. ↑  "Human Research Roadmap". אורכב מ-המקור ב-2010-05-27. נבדק ב-10 בפברואר 2023. `{{cite web}}`:  (עזרה).
5. 1 2 3 4 5 6 7  "Human Research Roadmap Architecture"."Human Research Roadmap Architecture"..
6. ↑  "Human Research". נבדק ב-8 באוגוסט 2012. `{{cite web}}`:  (עזרה).

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תוכנית לחקר האדם"**.
**תמונה משפחתית** (באנגלית: **Wildlife**) הוא סרט קולנוע אמריקאי משנת 2018 בהפקה ובימוי של פול דנו, עם קארי מאליגן, ג'ייק ג'ילנהול ואד אוקסנבולד (אנ') בתפקידים הראשיים.

התסריט נכתב על ידי פול דנו וזואי קאזאן והוא מבוס על הספר "Wildlife" (אנ') של ריצ'רד פורד (אנ') משנת 1990.

הסרט הוקרן לראשונה בפסטיבל הסרטים סאנדנס, זה סרטו הראשון של פול דנו כבמאי. הסרט היה מועמד לשלושה פרסי אינדפנדנט ספיריט - שחקנית ראשית (קארי מאליגן), סרט ביכורים עלילתי (פול דנו) וצילום (דייגו גארסיה) והיה סרט הבחירה בפסטיבל הסרטים הבין-לאומי בטורונטו.

העלילה מתרחשת בשנת 1960 בעיר גרייט פולס במונטנה.

תקציר העלילה
------------

1960, משפחת ברינסטון עברה לגור מאידהו לגרייט פולס במונטנה לאחר שהאב ג'רי (ג'ייק ג'ילנהול) מצא עבודה כמאמן גולף בקאנטרי קלאב מקומי. הוא גר בבית קטן שכור, יחד עם אשתו ג'נט (קארי מאליגן) ובנו ג'ו (אד אוקסנבולד) בן ה-14.

לאחר זמן הוא מפוטר מהמועדון בגלל תלונות על יחס לא תקין לחברי המועדון. ג'רי אדיש למצבו ולא מנסה למצוא עבודה הולמת לפרנס את משפחתו. זה מביא למתח במשפחה. לבסוף הוא מחליט להצטרף לקבוצת לוחמי אש במחיר של דולר לשעה.

הוא נפרד מג'נט וג'ו ומבטיח לחזור כשתתחיל עונת השלגים ואז הקבוצה תפורק. ג'נט מוצאת עבודה כמדריכת שחייה. ג'ו מוצא עבודה כעוזר לצלם משפחות מקומי.

ג'ו נשאר עם אמו שמתחילה בקשר עם סוחר מכוניות מבוגר ועשיר בשם וורן מילר (ביל קאמפ) שהוא אחד מתלמידי השחייה שלה. היחסים ביניהם מתהדקים עד למגעים אינטימיים. כל זה לא נחבא מעיניו של ג'ו.

עם רדת השלגים חוזר ג'רי וג'ו מגלה לו את הקשר האינטימי בין ג'נט למילר. ג'רי נתקף בזעם, מתעמת עם מילר ומנסה להצית את ביתו. העניין נגמר ללא תלונה במשטרה וג'נט עוזבת לפורטלנד (אורגון) שם קיבלה עבודה כמורה.

לאחר זמן היא חוזרת לביקור וג'ו מסדר להם תמונה משפחתית מאולצת לפני הפרידה שלה מהמשפחה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קארי מאליגן | ג'נט ברינסטון |  |
| ג'ייק ג'ילנהול | ג'רי ברינסטון |  |
| אד אוקסנבולד | ג'ו ברינסטון |  |
| ביל קאמפ | וורן מילר |  |

קישורים חיצוניים
----------------

* 

* אתר האינטרנט הרשמי של תמונה משפחתית

ויקישיתוף מדיה וקבצים בנושא **תמונה משפחתית** בוויקישיתוף
* תמונה משפחתית, ברשת החברתית אקס (טוויטר)
* "תמונה משפחתית", במסד הנתונים הקולנועיים IMDb (באנגלית)
* "תמונה משפחתית", באתר AllMovie (באנגלית)
* "תמונה משפחתית", באתר Rotten Tomatoes (באנגלית)
* "תמונה משפחתית", באתר Metacritic (באנגלית)
* "תמונה משפחתית", במסד הנתונים הקולנועיים KinoPoisk (ברוסית)
* קדימון לתמונה משפחתית, באתר יוטיוב
* קדימון, באתר יוטיוב
**הדיוואן האמירי של מדינת קטר** (בערבית: **الديوان الأميري القطري**) הוא ארמון בדוחה, קטר, מקום מושבה הראשי של ממשלת קטר, הגוף הריבוני שלה, והמשרד המנהלי של השייח' תמים בן חמד אאל ת'אני, האמיר של המדינה. זוהי החוליה המקשרת בין האמיר לבין כל גופי הממשל והסוכנויות הלא ממשלתיות בקטר ומחוצה לה, ושם מוצגות בפניו טיוטות חוקים וכלי חקיקה לבחינה ואישור. שם הוא מעביר את הנחיותיו לרשויות הנוגעות בדבר. בבניין ישנם משרדים של סגן האמיר ושל ראש ממשלת קטר, מוחמד בן עבד א-רחמן בן ג'אסם אאל ת'אני.

היסטוריה
--------

הדיוואן האמירי נודע בעבר כמצודת אל-בידע, כשמו המקורי של האזור (כיום חלק מן העיר דוחה). במקור הייתה זו טירה שנבנתה במאה השמונה עשרה, מבוצרת במגדלי שמירה. בתקופה העות'מאנית בקטר (1871–1915) היא נקראה הטירה הצבאית (קלעת אל-עסכר). לאחר עזיבתם של העות'מאנים, בתקופת שלטונו של השייח' עבדאללה בן ג'אסם, שליט קטר, הוא קיבל על עצמו את משימת תיקון הטירה. לימים היא הפכה למפקדת שליטי קטר, ונודעה גם כארמון דוחה (אנ'), וגם טירת השייח'. ב-1971, לאחר סיום האמנה האנגלו-קטרית משנת 1916, וקבלת העצמאות של קטר מבריטניה, שונה תוארו של שליט מדינת קטר לאמיר, והטירה נודעה בשם הדיוואן האמירי.

בתחילת שנות ה-80 נבנה בניין חדש לדיוואן האמירי בסמוך לארמון הישן, והעבודות האדמיניסטרטיביות החלו בו ב-1989. הוא כולל, בנוסף למשרד האמיר, את משרד סגן האמיר ואת משרד ראש הממשלה.

 מבט על הדיוואן האמירי מהקורניש של דוחא .

הערות שוליים
------------

1. ↑  Salmá Samar Damlūji; James Morris (2011). *Al Diwan al Amiri, Doha, Qatar*. OCLC 664674752.
2. 1 2  "About the Amiri Diwan". *www.diwan.gov.qa*. נבדק ב-2018-07-12.
3. ↑  "Historical references to Doha and Bidda before 1850",**The Origins of Doha and Qatar**.
4. ↑  "Emiri Diwan launches new website". The Peninsula. 12 בדצמבר 2017. נבדק ב-21 באוגוסט 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0447 7738

 |
**מפלגת הלייבור של סנט קיטס ונוויס** (SKNLP), הידועה גם בשם הלייבור, היא מפלגת מרכז-שמאל בסנט קיטס ונוויס. זוהי המפלגה הפוליטית הפעילה הוותיקה ביותר באיים הקאריביים דוברי האנגלית.

היסטוריה
--------

המפלגה נוסדה בשנת 1932 ונודעה בתחילה בשם ליגת הפועלים של סנט קיטס. היא הציגה שני מועמדים בבחירות 1937, שניהם נבחרו. לאחר מכן היא זכתה בכל המושבים שנבחרו ב-1940, 1943 ו-1946.

מ-1946 עד 1978, המפלגה הובלה על ידי רוברט בראדשו. זו הייתה המפלגה היחידה שהתמודדה בבחירות 1952 וזכתה בכל שמונת המושבים. הם שמרו על השלטון ב-1957 למרות שאיבדו שלושה מושבים לעצמאים. המפלגה זכתה גם ב-1961 ושמה שונה למפלגת הלייבור של סנט קיטס-נביס-אנגווילה ב-1966.הם המשיכו לזכות בבחירות של 1966, 1971 ו-1975, וזכו בשבעה מושבים בכל הזדמנות.

  

כאשר אנגווילה התנתקה מסנט קיטס ונוויס, המפלגה אימצה את שמה הנוכחי. בבחירות באותה שנה צומצמה המפלגה לארבעה מושבים, ולמרות שזו הייתה הסיעה הגדולה ביותר באספה הלאומית, הצליחה תנועת הפעולה העממית של האופוזיציה להקים ממשלת קואליציה. מפלגת הלייבור הצטמצמה לשני מושבים בבחירות 1984 ונותרה עם שני חברי פרלמנט בלבד לאחר הבחירות ב-1989. למרות שהיא קיבלה את מירב הקולות בבחירות 1993 וזכתה באותו מספר מושבים כמו ה-PAM, ה-PAM נותרה בשלטון. עם זאת, ב-1995 הוכרזו בחירות מוקדמות, שבהן זכתה מפלגת הלייבור ברוב המושבים. הם הגדילו את רובם בבחירות 2000 ושמרו על כוחם בבחירות ב-2004 וב-2010.

לאחר שהלייבור ספגה תבוסות ב-2015 וב-2020, דנזיל דאגלס החליט לפרוש מתפקידו כמנהיג המפלגה ב-2021. יו"ר המפלגה טרנס דרו נבחר ליורשו בוועידה ארצית. ארל אסים מרטין הפך ליושב ראש המפלגה החדש.

קישורים חיצוניים
----------------

* 

* אתר האינטרנט הרשמי של מפלגת הלייבור של סנט קיטס ונוויס

הערות שוליים
------------

1. ↑  "SKNLP's New Executive Committee Announced after recent Conference", WINNFM 98.9
תיכון אוקספורד
**הטבח בתיכון אוקספורד** היה אירוע ירי בבית ספר שהתרחש ב-30 בנובמבר 2021, בבית ספר תיכון "אוקספורד", בעיר אוקספורד שבפרוור דטרויט, מישיגן. בטבח נהרגו ארבעה תלמידים ונפצעו 7 אחרים, ביניהם מורה אחד. לאחר הטבח נעצר את'ן קרומבלי תלמיד כיתה ט' בן 15 החשוד בביצועו.

סימנים מקדימים לרעיון לביצוע טבח בתיכון
---------------------------------------

לדברי הורה של תלמיד שנשאר בבית ב-30 בנובמבר, איומים על ירי המוני שהתרחש בבית הספר התיכון באוקספורד היו כבר לפני שהאירוע התרחש. מוקדם יותר באותו חודש, במעשה ונדליזם, ראש אייל הושלך מגג בית הספר, מה שגרם למנהלי בית הספר להודיע להורים שהם חוקרים שמועות על איום על בית הספר אך לא מצאו.

הטבח
----

לפי הדיווח, את'ן קרומבלי השתמש באקדח חצי אוטומטי לירי. לאחר שהתרחש הירי, בית הספר ננעל. כמה תלמידים פונו לחנות מאייר הסמוכה. בשעה 12:55 שעון החוף המזרחי, המשטרה הגיעה לבית הספר לאחר שקיבלה כ-100 קריאות. היורה נעצר ללא פגע. במסיבת עיתונאים, סגן השריף של מחוז אוקלנד, מייקל מקייב, אמר כי החמוש "נכנע ללא כל בעיות".

אחרי הטבח
---------

שלושה תלמידים נהרגו; ושמונה בני אדם נפצעו, כולל מורה אחד.

בערב 30 בנובמבר, מייקל מקייב, השריף של מחוז אוקלנד, אמר כי שניים מהפצועים היו בניתוח, במצב לא ידוע. שישה נוספים היו במצב יציב, ומורה אחד היה בין הפצועים. אקדח חצי אוטומטי מסוג SIG Sauer SP2022 באורך 9 מ"מ נמצא בידי החשוד; השריף של מחוז אוקלנד, מייקל בושארד, אמר כי אביו של החשוד רכש את האקדח ארבעה ימים לפני הירי. בהתבסס על תרמילי פגז שנמצאו בבית הספר, הרשויות מאמינות כי נורו כ-15 עד 20 יריות.

### תגובות

נציגת המחוז ה-8 של מישיגן בבית הנבחרים האמריקאי אליסה סלוטקין, שהמחוז שלה כולל את תיכון אוקספורד, צייצה לאחר הירי, וכינתה אותו "יום אפל וכואב למישיגן".

מושלת מישיגן, גרטשן ויטמר, אמרה בהצהרה כי היא "הרוסה למען התלמידים, הצוות והמשפחות" של בית הספר, וכינתה את אלימות הנשק "משבר בריאות הציבור".

נשיא ארצות הברית ג'ו ביידן אמר לאחר הטבח: "לבי עם המשפחות הסובלות את האבל הבלתי נתפס".

קישורים חיצוניים
----------------

* סוכנויות הידיעות‏, ארה"ב: 3 הרוגים מירי של תלמיד בן 15 בתיכון במישיגן, באתר וואלה!‏, 30 בנובמבר 2021
**עדי קונסטנטינוס** (נולד ב-9 בנובמבר 1994) הוא כדורגלן ישראלי, המשחק בעמדת הקשר האחורי בהפועל בני לוד מליגה ב'.

קריירה
------

קונסטנטינוס שנולד במעלה אדומים, המכונה "**קוסטה**", החל לשחק כדורגל במחלקת הנוער של בית"ר ירושלים וכשהיה בן 15 הצטרף למחלקת הנוער של מכבי חיפה. קונסטנטינוס היה אחד משני הקפטנים של קבוצת הנוער של מכבי חיפה, עמה זכה בשני דאבלים. ב-28 בנובמבר 2012 ערך את הופעת הבכורה שלו בקבוצה הבוגרת של המועדון, בהפסד 2–3 למכבי נתניה במסגרת גביע הטוטו. ב-11 במאי 2013 ערך את הופעת הבכורה שלו בליגת העל בניצחון 2–1 נגד עירוני קריית שמונה. לקראת סוף עונת 2014/2015 הפך קונסטנטינוס לשחקן סגל קבוע בקבוצה הבוגרת, ושותף בשישה משחקי ליגת העל.

בעונת 2014/2015 הושאל קוסטנטינוס להפועל עכו על מנת לצבור דקות משחק. ב-20 בספטמבר 2014 ערך את הופעת הבכורה שלו בעכו, בתיקו 0–0 נגד בני סכנין. עד לסיום העונה שיחק קונסטנטינוס 25 משחקים בליגה ועוד אחד בגביע המדינה. בתקופתו בהפועל עכו זומן לראשונה לנבחרת הצעירה של ישראל, במדיה ערך שלוש הופעות בשנת 2015. קונסטנטינוס המשיך בעכו גם בעונה שלאחר מכן אך בינואר 2016 חתם בהפועל פתח תקווה מהליגה הלאומית.

ביולי 2016 הצטרף להפועל ירושלים מהליגה הלאומית, ובסיום העונה ירדה הקבוצה לליגה א'.

ב-15 ביוני 2017 חזר לליגת העל כאשר חתם במכבי נתניה עד לסיום העונה, אך במדיה שותף רק בתשעה משחקים, מתוכם שלושה בליגה, וב-31 בינואר 2018 חתם בהפועל קטמון ירושלים מהליגה הלאומית, במדיה כבש שער אחד ב-17 הופעות עד תום העונה.

ב-16 באוגוסט 2018 חזר לקדנציה שנייה בהפועל עכו בליגה הלאומית.

ב-23 ביולי 2019 חתם בהפועל אשקלון. בסיום העונה ירדה הקבוצה לליגה א'.

ב-22 ביולי 2020 חתם באולימפיאקוס ניקוסיה הקפריסאית לעונה אחת. חודש וחצי לאחר מכן הושאל עד לסוף העונה בדיגניס מורפו מליגת המשנה הקפריסאית.

ב-31 בינואר 2022 חזר לישראל וחתם במכבי הרצליה מליגה א'.

ב-27 ביוני 2022 חתם באחי ריינה מליגה ב'.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  אלבז, גליקמן, מיצ'ל חתם לעונה במכבי חיפה, באתר ynet, 4 בספטמבר 2014
2. ↑  דורון בן דור, ‏נשר ממשיכה להתחזק: רן רול חתם לעונה אחת, באתר ONE‏, 5 ביולי 2016
3. ↑  מאור רחמני, ‏עדי קונסטנטינוס חתם במכבי נתניה לעונה אחת, באתר ONE‏, 15 ביוני 2017
4. ↑  מיכאל וייסרמן, עדי קונסטנטינוס חתם בהפועל עכו, באתר דאבל פס, 18 באוגוסט 2018
5. ↑  מתחזקת: קונסטנטינוס וקשוע חתמו באשקלון, באתר ONE‏, 23 ביולי 2019
6. ↑  מאור נחמני, ‏עדי קונסטנטינוס חתם באולימפיאקוס ניקוסיה, באתר ONE‏, 22 ביולי 2020
7. ↑  ‏חודש וחצי אחרי שחתם: קונסטנטינוס עזב את אולימפיאקוס ניקוסיה, באתר ספורט1, 7 בספטמבר 2020
8. ↑  מערכת אתר דאבל פס, עדי קונסטנטינוס חתם במכבי הרצליה, באתר דאבל פס, 31 בינואר 2022
9. ↑  מיכאל וייסרמן, עדי קונסטנינוס חתם באחי ריינה, באתר דאבל פס, 27 ביוני 2022
**חתולות הרעם** הוא סרט טלוויזיה קצר משנת 1998 שנכתב ובוים בידי עירית לינור, עם אורלי זילברשץ, שלום אסייג ורותם אבוהב בתפקידים הראשיים.

הסרט נמנה עם סדרת "סיפורים קצרים על אהבה" של חגי לוי.

זה סרטה הראשון של רותם אבוהב והיא מופיעה בתור רותם יטאח-אשבל.

העלילה היא על תחרות כדורת (באולינג) בין שתי קבוצות ורומן שמתפתח בין קפטן הקבוצה המפסידה לקפטנית הקבוצה המנצחת.

תקציר העלילה
------------

דינה (אורלי זילברשץ) היא קצינת משטרה בדרגת פקד. היא נקראת לתווך בסכסוך שכנים קולני (אותם משחקים אמנון לוי, כרמלה מנשה ושלי יחימוביץ') ופוקדת על כולם להתפזר אחרת תעצור אותם.

דינה נמצאת במתח, היא ראש קבוצת הבאולינג "חתולות הרעם" שמתמודדת כבר חמש שנים בתחרות "יד הזהב" בנתניה מול קבוצת "מוסך קסוטו" שבראשה אלי קסוטו (שלום אסייג) ומפסידה כל פעם.

בקבוצת "חתולות הרעם" נמצאים אחיה של דינה, גידי (אורי בנאי), אילנה (חלי גולדנברג), ואדים (ישראל דמידוב) ומלי (דפנה ארמוני). בין אורי (איציק קונפינו) ואילנה יש רומן חשאי אף על פי שהיא נשואה. מלי נמצאת בהיריון בחודש תשיעי והיא פסולה מן המשחק. בעקבות זאת, דינה בלחץ - חסר לה שחקן.

שחקני קסוטו צוחקים על "חתולות הרעם". כולם גברים ואחד מהם, בני (דורון צברי), הביא לתחרות את ידידתו אושרית משולם (רותם אבוהב), אבל לא מרשה לה לשחק.

אושרית מציעה את עצמה לדינה למרות שאין לה ניסיון, ודינה מקבלת אותה מחוסר ברירה ומתחילה לאמן אותה.

הכרוז (אייל גפן) מכריז על תחילת התחרות. הפרס הוא גביע "יד הזהב" ונסיעה לנופש בים המלח.

דינה ואלי מצליחים בתחילת התחרות להוריד את כל הפינים בזריקה אחת (סטרייק) והתחרות ממשיכה.

קבוצתו של קסוטו מובילה, והתוצאה תלויה בזריקה של אושרית. מלי מבטיחה לאושרית שתקרא את בתה על שמה אם תנצח.

אושרית זורקת ומשיגה "סטרייק" ו"חתולות הרעם" מנצחות. קסוטו, שהפסיד במשחק, ניגש לדינה ומזמין אותה לחתונת אחיו והיא לא מסרבת.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אורלי זילברשץ | דינה | חתולות הרעם |
| דפנה ארמוני | מלי | חתולות הרעם |
| חלי גולדנברג | אילנה | חתולות הרעם |
| אורי בנאי | גידי | חתולות הרעם |
| ישראל דמידוב | ואדים | חתולות הרעם |
| רותם אבוהב | אושרית משולם | חתולות הרעם |
| שלום אסייג | אלי קסוטו | קבוצת קסוטו |
| דורון צברי | בני | קבוצת קסוטו |
| אייל רוזלס | חיימון | קבוצת קסוטו |
| עמית געש | קדוש | קבוצת קסוטו |
| איציק קונפינו | אורי | קבוצת קסוטו |
| אייל גפן |  | כרוז |

קישורים חיצוניים
----------------

* "חתולות הרעם", במסד הנתונים הקולנועיים IMDb (באנגלית)
* חתולות הרעם, במיזם "אישים" לתיעוד היצירה הישראלית
* חתולות הרעם, באתר אידיבי
**פיל** היה שליט מצרי במצרים העליונה בתרופה הקדם-שושלתית, בסביבות השנים 3240–3220 לפנה"ס, והוא כלול בקבוצת השליטים הקדומים שקיומם מוטל בספק. סרך עם שמו נמצא על לוחית בנקרופוליס בקֻסטֻל ובחריטות על אבן בארמנת במדבר לוב. שמו נמצא גם בקבריהם של המלך עקרב השני והמלך כא, אך ללא סרך מלכותי סביבו.

זיהויו
------

עצם קיומו של פיל כשליט מוטל אף הוא בספק: שמו בחריטות האבן ובפיסות השנהב נכתב ברישול או ללא סימן המעיד כי מדובר בשם מלכותי, ומכאן ייתכן כי מדובר בזיהוי שגוי שלו כאישיות מלכותית. למעשה, זיהויו כשליט מבוססת בעיקר על מאמרים של גינטר דרייר ולוגוויג דויד מורנץ, בהם נקבע כי פיל היה מלך מקומי ששלט על אזור קֻסטֻל, בצפון נוביה (כיום ליד הגבול הדרומי של מצרים).

המלך פיל שלט בתקופת נקאדה 3. אין כיום שום ידיעות על קברו.

שמו
---

על פי דרייר, שמו של פיל מופיע בתחריטי הסלע של גבל שייח סולימאן, בתוך סרך מלכותי. דרייר מפענח את תצורת הסרך ככיסא מלכות מרובע עם פיל מתחתיו, ומכאן מסיק את הקריאה "פן אבו" במשמעות "הגדול מכס המלכות". מורנץ אינו חולק עליו, אולם נזהר מקביעת ההגיה של השם, ומעדיף את השם "המלך פיל", או לחלופין מערער על תפיסת החיה המצוירת ומציע לזהות אותה כקרנף. מורנץ גם מציין שבתקופת נקאדה 3 נעשה מקובל לבחור חיות מסוכנות ולא צפויות לשימוש בשמות מלכותיים, כגון אריה, תנין, פיל או קרנף.

אגיפטולוגים אחרים כמו פיטר קפלוני או טובי ווילקינסון מפקפקים בהגיה המוצעת ומציעים בעצמם הגיות אלטרנטיביות. ווילקינסון טוען כי מתחת לכיסא המלכות מצויר דווקא הסימן ל"גבול", בעוד קפלוני גורס שמתחת לכיסא נמצאת ארונית מלאה כדי יין, שהיא סימן מקובל ל"מהולל". קפלוני מגבה את גרסתו בשם של ארמון מן השושלת הראשונה, שנקרא "חר סכנתיג'ו" וגם הוא נכתב עם סימן ארונית היין. לטענת קפלוני שמו של הארמון נגזר במקור משמו של המלך פיל.

הערות שוליים
------------

1. ↑   כפי שנצפה ב-22.12.2020.
2. ↑  Ludwig David Morenz: *Bild-Buchstaben und symbolische Zeichen. Die Herausbildung der Schrift der hohen Kultur Altägyptens* (=*Orbis Biblicus et Orientalis*, vol. 205). Fribourg 2004, ISBN 3-7278-1486-1, p. 91.
3. ↑  Günter Dreyer: *Umm El-Qaab. Band I: Das prädynastische Königsgrab U-j und seine frühen Schriftzeugnisse.* In: *Archäologische Veröffentlichungen des Deutschen Archäologischen Instituts Kairo (AV)*, vol. 86, von Zabern, Mainz 1998, p. 179.
4. ↑  Ludwig David Morenz: *Bild-Buchstaben und symbolische Zeichen. Die Herausbildung der Schrift der hohen Kultur Altägyptens* (=*Orbis Biblicus et Orientalis*, vol. 205). Fribourg 2004, ISBN 3-7278-1486-1, p. 114 & 118.
5. ↑  Peter Kaplony: *Die Inschriften der Ägyptischen Frühzeit*, vol. III (=*Ägyptologische Abhandlungen (ÄA)*, vol. 8). Harrassowitz, Wiesbaden 1963, p. 8.